钦定古今图书集成/明伦汇编/氏族典/第532卷 > 郭琥
## 钦定古今图书集成/明伦汇编/氏族典/第532卷 > 郭琥

按《明外史赵岢传》：“郭琥，字宗器，永昌卫人。自总旗积
首功至指挥佥事，为镇番守备。以署都指挥佥事，充
古北口参将，就擢副总兵，进署都督佥事，为延绥总
兵官。寇骑入，坐失事戴罪。隆庆改元，寇复入，遂降副
总兵，调大同。寻复为蓟镇总兵官，旋改山西。既代马
芳镇大同。以贡市功，屡进右都督。十一年，以老乞休”，
进左都督，致仕。久之，卒。琥洁廉好筹画，识军进止，目
不知书，而以意作檄，颇中情事云。